ชื่อ 123 มาจากเลขที่ของบ้าน บ้านหลังนี้อายุ 120 ปี ที่นี้มีความทรงจำ มีเรื่องเล่ามากมาย วันนี้ทิ้งทุกอย่าง มานั่งลงตัว หายใจไปพร้อมกับเรื่องราวเหล่านั้น

ครั้งแรกในความทรงจำ เราเคยผ่านมาดูเมื่อครั้งสมัยเรียนรั้วแดงดำ ม.เล็กๆที่อบอุ่น รั้วข้างสวนกุหลาบ ครั้งนั้นมาดูที่นี้ดึกมากแล้ว ถนนเส้นนี้ 'เฟื่องนคร' เงียบมากๆ มีโรงแรมบูติกโฮเตลไม่เยอะเหมือนตอนนี้ เราติดใจบ้านเก่าหลังนี้ พยายามหาทางเข้า แต่ไม่เจอ..เผื่อจะมาดูตอนกลางวันอีกครั้ง แต่ก็ไม่ได้มาอีก

มาวันนี้ด้วยเทคโนโลยี หาพิกัดูในวงใน ปรากฏว่า..บ้านเก่าหลังนี้ยังคงเปิดอยู่ เหมือนเป็นโชคชะตาพาเรามาพบกันอีกครั้ง

ผ่านจากวันนั้นมาวันนี้ 5 ปี ได้กลับมาใหม่ ถือว่าเป็น ความสุขอันยิ่งยวด ของหัวใจ
ไม่คิดไม่ฝันว่า บ้านหลังนี้ที่มองมานาน มันมีทั้งความฝัน ทั้งความทรงจำ ทั้งประสบการณ์ ผ่านร้อนผ่านหนาวที่มากมาย..

เป็นโชคดีของเรา ที่มาครั้งแรกแล้วได้เจอกับเจ้าของร้าน 'คุณทรงสิทธิ์' และพนักงานของร้านที่เป็นกันเองเหมือนลูกชายคุณทรงสิทธิ์ 'คุณแม๊ก'

ก้าวแรกบรรยายในร้านที่ดึงเอาตัวเราเข้าสู่เรื่องราวและความทรงจำของคุณทรงสิทธิ์ แลบ้าน 120 ปี อันเป็นตำนาน
ี ซึ่งถูกปรับเปลี่ยนเป็นกาแฟเล็กๆ และห้องเก็บของสะสม กรุสมบัติ ที่มากมายจนเรียกว่าเป็น พิพิธภัณฑ์ขนาดย่อมๆเลยคะ

ด้วยความชอบส่วนตัวของคุณทรงสิทธิ์ ที่เก็บมาได้เยอะมากขนาดนี้ แบบเยอะมากจริงๆ คุณทรงสิทธิ์ชักชวนให้เข้าไปดูในห้องส่วนตัวของเค้า สอบถามได้ และเล่าเรื่องของแต่ละชิ้นให้ฟัง ของพวกนี้ไม่ได้ขาย แต่มีไว้ชื่นชม ไว้เป็นความสุข เห็นแล้วอิจฉาเลยคะ
อิจฉาเรื่องเล่าที่มี ความเป็นมาของ ของแต่ละชิ้น ฟังแล้วช่างกินใจชะมัด มันทำให้เรามีแรงบันดาลใจในการทำเก็บของเก่าของที่เราชอบต่อไปอีก 

ที่ 123 บ้านดี มีนกฮูกเยอะมาก ทั้งตัวใหญ่ จนไปถึงตัวเล็กจิ๋วขนาด 1 ซม. น่ารักมากคะ คุณทรงสิทธิ์เล่าว่าเริ่มมาจากความชอบ แต่ก่อนแกทำงานบริเวณชายแดนติดกับพม่า คนพม่าบอกว่าถ้าในบ้านมี นกฮูก 1 คู่จะทำให้บ้านนั้นมีความสุข ทำมาค้าขายดี คล้ายๆกับนางกวักของไทยคะ คุณทรงสิทธิ์ก็เก็บมาเรื่อยๆ มีทั้งจากได้ จากต่างประเทศ จากใรประเทศ ตามข้างทาง ร้านค้า เจออันไหนชอบก็ซื้อมาเก็บไว้นะคะ

คุณทรงสิทธิ์กลายเป็น 1 ไอดอล 1 แรงบันดาลในของเราโดยปริยาย วันนี้นั่งตั้งแต่ บ่ายสี่โมงยันสามทุ่ม ซึ่งปกติร้านปิดหนึ่งทุ่มครึ่ง ..แต่งานเลี้ยมย่อมมีวันเลิกลา
ติดลมมากค่ะ ได้เดินดู ได้พูดคุย ได้แลกเปลี่ยนทัศนคติ กับคนรุ่นเก่า ได้ข้อคิดของการถาม-ตอบ การพูดคุย และอะไรหลายๆอย่าง ช่างเป็นช่วงเวลาที่ดี 

วันนี้อิ่มอกอิ่มใจ และตัดสินใจไม่ผิดที่กลับมาดูอีกครั้ง แล้วจะกลับมาอีกในครั้งต่อไปๆ

คุณทรงสิทธิ์ได้ฝากการบ้านให้ทายว่าชื่อเล่นแกชื่ออะไร แกใบ้ว่าขึ้นต้นด้วย 'ฟ.ฟัน' 
เราขอท้ายว่า..แกชื่อ 'เฟื่อง' ตามชื่อถนนหน้าบ้านหลังนี้ 

ส่วนเรื่องไอติม ชา กาแฟ ของร้านกลับกลายเป็นบริบทส่วนรองที่มา เสริมความสนุกของชีวิตวันนี้ 
'คุณแม๊ก' ผู้ชายวัยกลางคนที่ทำงานคนเดียวที่ร้านนี้มากว่า 5 ปี พูดจาเพราะและนอบน้อม นิสัยดีมากๆเช่นกัน 
คุณแม๊กแนะนำไอติมและน้ำให้ เราสั่ง ไอติมรสมะนาวและชาไทย กะเยลลี่
กาแฟอเมริกาโน่ , ชาแอ๊ปเปิ้ล , และชาร้อนมิ้นท์ 1 กา
ก็รสชาติถือว่าค่อนไปในทางที่ดี

สรุปวันนี้ เป็นวันดีๆอีกวันแห่งการน่าจดจำในช่วงชีวิต
ที่ได้เติมฝัน ได้เติมแรงบันดาลใจ ได้เติมไฟให้กับการขับเคลื่อนชีวิตของตัวเองต่อไป
ขอบคุณคุณทรงสิทธิ์และคุณแม๊กที่ตอนรับเป็นเข้าบ้านอย่างดีคะ